ইন্দোরের ঘটনায় আতঙ্ক কাটেনি! চড়া দামে জল কিনছেন বাসিন্দারা

ওয়েব ডেস্ক : ভারেতর পরিচ্ছন্নতম শহর হল ইন্দোর (Indore)। কিন্তু সেখানে নলবাহিত জল খেয়ে প্রাণ হারিয়েছেন অন্তত ১০ জন। এই ঘটনায় দেশজুড়ে চাঞ্চল্য ছড়িয়েছে। সেই নলবাহিত জলপান (Water) করে এখনও হাসপাতালে চিকিৎসাধীন ২০০-র বেশি মানুষ। অভিযোগ, এই ঘটনার পর থেকেই চড়া দামে খাওয়ার জল কিনতে হচ্ছে স্থানীয় বাসিন্দাদের।

সূত্রের খবর, এমন মৃত্যুর ঘটনার পর পুরসভার জলের উপর থেকে বিশ্বাস হারিয়েছেন স্থানীয়রা। ফলে চড়া দামে বোতলজাত জল কিনে খেতে হচ্ছে স্থানীয়দের। এর ফলে নিম্নবিত্তরা বেশ সমস্যায় পড়েছেন। এক বাসিন্দা দাবি করেছেন, এমন ঘটনার পরে আমরা ভয় পাচ্ছি। ফলে বোতলজাত জল কিনতে বাধ্য হচ্ছি। প্রতি জারের দাম ২০ থেকে ৩০ টাকা। সঙ্গে তিনি অভিযোগ করেছেন, দূষিত জল নিয়ে বলা হলেও কোনও পদক্ষেপ করা হয়নি।

আরও খবর : “কাকে শাস্তি দিচ্ছি,” মুস্তাফিজুর বিতর্কে বিরাট মন্তব্য শশী থারুরের

প্রসঙ্গত, ইন্দোরের (Indore) ভগীরথপুরা এলাকায় নল বাহিত জল খেয়ে সম্প্রতি বহু মানুষ অসুস্থ হয়ে পড়েছিলেন। মৃত্যু হয়েছিল ১০ জনের। মৃতদের মধ্যে ছিল একটি শিশুও। অভিযোগ, দূষিত জল নিয়ে আগেও জানানো হয়েছিল, কিন্তু কোনও ধরণের পদক্ষেপ করা হয়নি।

এই ঘটনা নিয়ে পুর কমিশনার দিলীপ কুমার যাদব বলেছেন, যে পাইপলাইন দিয়ে জল সরবরাহ হত, তাতে একটি লিকেজ ধরা পড়েছে। ওই পাইপলাইনের পাশেই সম্প্রতি তৈরি করা হয়েছিল একটি শৌচাগার। সেখান থেকেই ওই পাইপলাইনের জলে বিষক্রিয়া ছড়িয়েছে বলে জানান তিনি। তবে অভিযোগ জানানো পর কেন আগে থেকে ব্যাবস্থা নেওয়া হল না? তা নিয়ে কিছু জানাননি পুর কমিশনার।

দেখুন অন্য খবর :

The post ইন্দোরের ঘটনায় আতঙ্ক কাটেনি! চড়া দামে জল কিনছেন বাসিন্দারা first appeared on KolkataTV.

The post ইন্দোরের ঘটনায় আতঙ্ক কাটেনি! চড়া দামে জল কিনছেন বাসিন্দারা appeared first on KolkataTV.